[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 18.2.2009

KOM(2009) 86 endelig

2007/0013 (COD)

KOMMISSIONENS UDTALELSE i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS DIREKTIV OM LUFTHAVNSAFGIFTER

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2007/0013 (COD)

KOMMISSIONENS UDTALELSE i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS DIREKTIV OM LUFTHAVNSAFGIFTER

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Nedenfor følger Kommissionens udtalelse om de 31 ændringer, Europa-Parlamentet har foreslået.

2. Ba GGRUND

Forslag sendt til Europa-Parlamentet og Rådet (dokument KOM(2006) 820 endelig – 2007/0013/COD): | 29. januar 2007 |

Udtalelse afgivet af Det Europæiske Økonomiske og Sociale Udvalg: | 26. september 2007 |

Udtalelse afgivet af Regionsudvalget: | 10. oktober 2007 |

Udtalelse afgivet under Europa-Parlamentets førstebehandling: | 15. januar 2008 |

Vedtagelse af politisk enighed i Rådet: | 7. april 2008 |

Vedtagelse af Rådets fælles holdning: | 23. juni 2008 |

Udtalelse afgivet under Europa-Parlamentets andenbehandling: | 23. oktober 2008 |

3. FORMÅLET MED FORSLAGET

Formålet med forslaget, som Kommissionen vedtog den 24. januar 2007, er at lette drøftelserne mellem lufthavne og luftfartsselskaber vedrørende lufthavnsafgifter. Med forslaget indføres visse grundlæggende regler for afgiftsopkrævningsprocedurer. Disse regler hviler på alment accepterede principper, som medlemsstaterne allerede har tilsluttet sig i Rådet for Organisationen for International Civil Luftfart. Sigtet med det første princip er at sikre, at lufthavne og luftfartsselskaber jævnligt holder samråd om afgifter, hvor begge parter kan redegøre for og danne sig deres synspunkter. Det er målet at sikre, at lufthavne har konsulteret og informeret luftfartsselskaber, inden der træffes afgørelse om lufthavnsafgifter. Det andet princip vedrører åbenhed med hensyn til de elementer, der udgør grundlaget for lufthavnsafgifter. Disse oplysninger vil blive drøftet i de regelmæssige samråd. Forbud mod forskelsbehandling af luftfartsselskaber er det tredje princip.

Ifølge forslaget oprettes der desuden en uafhængig tilsynsmyndighed i hver medlemsstat. Denne myndighed fører tilsyn med opkrævningen af afgifter og sikrer, at direktivets relevante bestemmelser opfyldes. Myndigheden følger i overensstemmelse hermed op på parternes klager over lufthavnsafgifter.

4. KOMMISSIONENS UDTALELSE OM PARLAMENTETS ÆNDRINGER

4.1. Ændringer, som Kommissionen kan tiltræde

- Europa-Parlamentets ændringsforslag 1, 4, 14, 8, 9, 10, 18 og 27 gør teksten langt mere tydelig i forhold til Rådets fælles holdning.

- Ændringsforslag 5, 6, 11, 12, 13, 16, 17, 20, 21, 22, 24, 25, 26, 28, 29, 30 og 31 ligger meget tæt på Kommissionens oprindelige forslag på flere punkter. Dette gælder især betegnelser og tidsfrister.

- Europa-Parlamentet vedtog også to ændringsforslag, der præciserer visse finansieringsaspekter. Ændringsforslag 7 indfører en betragtning, der præciserer, at forfinansiering af luftfartsinfrastruktur skal være ledsaget af beskyttelsesmekanismer. Ændringsforslag 15 kræver, at lufthavnene skal give oplysninger om enhver finansiering fra offentlige myndigheder.

- Ændringsforslag 19 indeholder en yderligere styrkelse af princippet om ikke-diskrimination.

- Ændringsforslag 23 præciserer, at den uafhængige tilsynsmyndigheds funktioner kan uddelegeres.

- Ændringsforslag 2 og 3 indeholder en yderligere præcisering af grundene til at medtage den største lufthavn pr. medlemsstat i direktivets anvendelsesområde.

- Kommissionen kan derfor acceptere alle ændringsforslag.

- Ændringsforslagene bekræfter endvidere enigheden mellem institutionerne. Rådet har allerede sendt et brev til Europa-Parlamentet, hvori det godkender Parlamentets ændringer.

5. KONKLUSION

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.